google/wiki40b huggingface dataset:
ग्लाइकोल

द्वि-हाइड्राक्सि ऐलकोहलों को ग्लाइकोल (Glycol) के नाम से संबोधित किया जाता है। इनकी उत्पत्ति किसी हाइड्रोकार्बन के दो हाइड्रोजन परमाणुओं को दो हाइड्राक्सिल समूहों से प्रतिस्थापित करके हो सकती है, पर दोनों हाइड्राक्सिल समूह भिन्न भिन्न कार्बनों से संयुक्त होने चाहिए। हाइड्राक्सिल समूहों के पारस्परिक स्थानों के विचार से इन्हें ऐल्फा-, बीटा-, गामा-, अथवा डेल्टा-ग्लाइकोलों में श्रेणीबद्ध किया जाता है।
इस वर्ग का सबसे सरल यौगिक एथिलीन ग्लाइकोल है, जिसे केवल ग्लाइकोल भी कहते हैं। इसका रासायनिक सूत्र HO-CH₂-CH₂-OH है।
इनके उच्च सजातीय, ऐल्फा प्रोपिलीन ग्लाइकोल CH₃. CH. OH. CH₂ OH) तथा CH₃. CH (OH). CH (OH)CH₃) भी चाशनी सदृश द्रव हैं और इनकी प्राप्ति प्रोपिलीन तथा ब्यूटिलीन से होती है। कुछ संकीर्ण ग्लाइकोल भी कीटोनों के वैद्युत-विश्लेषी अपकरण पर प्राप्त होते हैं। इसी प्रकार ऐसीटोन से एक ग्लाइकोल, जिसे पिनैकोल (टेट्रा मेथाइल एथिलीन ग्लाइकोल) कहते हैं, प्राप्त होता है। इसका गलनांक ३८° सें. है और ये सल्फ्यूरिक अम्ल के साथ आसवन करने पर एक कीटोन, पिनैकोलीन देता है।
सोना देवी बावरी

सोना देवी बावरी वर्तमान राजस्थान विधानसभा मेें रायसिंहनगर Sri Ganganagar सेे विधायक हैं | वेे जमीदारा पार्टी की राजनेत्री हैं |
चीतल

विवरण

चीतल की त्वचा का रंग हल्का लाल-भूरे रंग का होता है और उसमें सफ़ेद धब्बे होते हैं। पेट और अंदरुनी टांगों का रंग सफ़ेद होता है। चीतल के सींग, जो कि अमूमन तीन शाखाओं वाले होते हैं, पाश्चात्य वाद्ययंत्र लायर की तरह घुमावदार होते हैं और ७५ से.मी. तक लंबे हो सकते हैं और जिन्हें यह हर साल गिरा देता है। अपने निकटतम रिशतेदार पाढ़ा की तुलना में चीतल की कद-काठी दौड़ने के लिए अधिक विकसित है। इसके शरीर की बनावट अधिक विकसित होती है। इसके सींग की शाखाएँ क्रमशः छोटी होती चलती हैं तथा खोपड़ी के कर्णछिद्र छोटे होते हैं। इसका क़द कंधे तक ९० से.मी. होता है और वज़न ८५ कि. तक होता है, हालांकि नर मादा से थोड़ा बड़ा होता है। इसका जीवनकाल ८-१४ साल का होता है।

आवास

चीतल का आवास भारत में ८-३०° उत्तर अक्षांश में, तथा नेपाल, भूटान, बांग्लादेश तथा श्रीलंका में पाया जाता है। इसके आवास की पश्चिमी सीमा पूर्वी राजस्थान और गुजरात हैं। उत्तरी सीमा है हिमालय के गिरिपीठ (foothills) का भाभर-तराई का वह क्षेत्र (उत्तराखंड, उत्तर प्रदेश, नेपाल, उत्तरी पश्चिम बंगाल, सिक्किम, भूटान के वन क्षेत्र तथा पश्चिमी असम) जो समुद्र सतह से १,१०० मी. कम पड़ता है।पूर्वी सीमा पश्चिमी असम तथा पश्चिम बंगाल और बांग्लादेश के सुन्दरवन हैं।दक्षिणी सीमा श्रीलंका है। चीतल भारतीय प्रायद्वीप के अन्य वन क्षेत्रों में यदा-कदा पाया जाता है। बांग्लादेश में अब यह केवल सुन्दरवन में ही पाया जाता है क्योंकि यह मध्य, उत्तर-पूर्व तथा दक्षिण-पूर्व क्षेत्रों से विलुप्त हो गया है।
भेलसंहिता

भेलसंहिता संस्कृत में रचित आयुर्वेद का ग्रन्थ है। इसके रचयिता भेलाचार्य हैं जो अत्रेय के छः शिष्यों में से एक थे। अग्निवेश भी अत्रेय के ही शिष्य थे।
भेलसंहिता कई शताब्दियों तक अप्राप्य हो गई थी किन्तु १८८० में ताड़पत्र पर लिपिबद्ध एक प्रति प्राप्त हुई। इस प्रति की भाषा संस्कृत तथा लिपि तेलुगु है। यह तन्जावुर के राजमहल पुस्तकालय में मिली। इसकी रचना 1650 के आसपास हुई लगती है। इसमें बहुत सी त्रुटियाँ हैं तथा कुछ पत्र इतने खराब हो गए हैं कि उन्हें पढ़ पाना सम्भव नहीं है।
चरकसंहिता की भांति इस ग्रन्थ में भी आठ भाग हैं। प्रत्येक अध्याय के अन्त में इत्याह भगवानात्रेय (ऐसा भगवान अत्रेय ने कहा) आता है।
गुढ़ विधानसभा निर्वाचन क्षेत्र

See Also

गुढ़
ताज कोरोमंडल

ताज कोरोमंडल चेन्नई, तमिल नाडु, भारत मे स्थित एक पाँच सितारा होटेल है। कोरोमंडल तट के नाम पर बना हुआ ऑर हाकाप तथा आई. एस, ओ. १४००१ द्वारा प्रमाणित इस होटेल की स्थापन १९७४ मे हुई थी.  ताज ग्रूप ऑफ होटेल्स की सहभागी संस्था ओरिएंटल होटेल्स लिमिटेड के पूर्ण स्वामित्व वाला यह होटेल कंपनी के लक्जरी होटेल्स अनुभाग मे गिना जाता है. 
सन २००० मे ले रॉयल मेरीडिएन के खुलने से पहले ताज कोरोमंडल चेन्नई शाहर का पहला और एक मात्र लक्जरी होटेल माना जाता था।

लोकेशन

यह होटेल नूनगम्बक्कम मे ब्रकतंबल स्ट्रीट से सटे हुए ३७, महात्मा गाँधी रोड पर स्थित है.

इतिहास

७० के दशक के आरंभ मे एक जर्मन कंपनी जर्मन तेलेरड मे एग्ज़िक्युटिव डाइरेक्टर के पद पर कार्यरत डी. एस. रेड्डी ने नूनगम्बक्कम हाइ रोड पर स्थित अपने बंगले 'चिपस्टीड' की ज़मीन पर एक पाँच सितारा होटेल के निर्माण की बात सोची. उन्होने ए. बी. केरकेर के साथ एक साझेदारी बनाई और १९७१ के आरंभिक महीनो मे इस परियोजना पर काम शुरू कर दिया गया. इस होटेल का उद्घाटन १४ एप्रिल, १९७४ को किया और इसके साथ ही ताज ग्रूप ऑफ होटेल्स के मेट्रोपोलिटन होटेल्स शृंखला की शुरुआत हुई. 
इस होटेल का नाम कोरोमंडल तट (जिस पर चेन्नई शाहर बसा हुआ है) के नाम पर रखा गया था. इसके नाम का संबंध कोरोमंडेल वृक्ष (संस्कृत मे कल्पवृक्ष) से भी है जो मिथकीय रूप से अपने छाँव मे खड़े हर व्यक्ति की मनोकामना पूरी करने वाला माना जाता है. अतः इस होटेल के नामकरण के पीछे एक आशय यह भी था कि इसके अंदर प्रवास करने वाले हर आगंतुक की चेन्नई आगमन से जुड़ी हुई मनोकामना पूरी हो सके. इसी तथ्य को रेखांकित करने के लिए होटेल के संगमरमर से बने बाह्य मुहार पर इस वृक्ष को दर्शाया गया है. 
११९६ मे सदर्न स्पाइस नाम के रेस्तराँ की शुरुआत की गयी।

सुविधाएँ

ताज कोरोमंडल चेन्नई मे ११ सूयीट सहित कुल २१२ कमरे हैं. सुपीरियर रूम करीब ३०० वर्ग फीट के आकार वाला है. ताज क्लब रूम उपर के दो तलो पर अवस्थित हैं। द रॉयल सूयीट सबसे उपरी तल पर है और इसमे दो शयन कक्ष, दो स्नान कक्ष और एक निजी टेरेस बना हुआ है जिससे पूरे शाहर का अवलोकन किया जा सकता है. इसमे एक जक्यूज़ी, एक अतिरिक्त आगंतुक स्नान कक्ष और एक अलग भोजन क्षेत्र भी है. दीवालों पर तीन तरफ़ लगे हुए दर्पनो वाले शृंगार कक्ष सहित इसका कुल क्षेत्रफल करीब १५०० वर्ग फीट है. इस मे रुकने वाले अतिथि को ताज क्लब की सभी सुविधाएँ और सेवाएँ उपलब्ध रहती हैं.
इस होटेल मे मौजूद रेस्तराँ मे शामिल हैं - आनिस —एह २४-घण्टे खुला रहने वाला कॉफी शॉप और मल्टी क्विज़ीन रेस्तराँ,  चिपस्टीड —एक लाउंज बार, टी लाउंज - जिसमे दुनिया भर के चुनिंदा चाय बागानो से लाई गयी विभिन्न प्रकार की चाय पी जा सकती है, गोलडेन ड्रॅगन - शज़ेछुआन और कांडोनेसए विशेषता वाला रेस्तराँ, सदर्न स्पाइस - जिसमे भारत के चार दक्षिणी राज्यो के सभी व्यंजन मिलते हैं और द प्रेगो - इटॅलियन खाने का रेस्तराँ।

प्रमुख आगंतुक

ताज कोरोमंडल मे ठहरने वाले कुछ नामचीन हस्तियों मे शामिल हैं- क्वीन एलिज़ाबेथ द्वितीय, द डूक ऑफ यॉर्क, इटॅलियन प्राइम मिनिस्टर रोमानो प्रोदी, पूर्व अमेरिकी राष्ट्रपति जिम्मी कार्टर तथा बिल क्लिंटन, फेस्टस गोन्टेबन्ये मोगा, माड ओलोफस्सों, जॅकी चान, जेफ्फ्री आर्चर, हिलरी क्लिंटन  और जापान के सम्राट आकिहीटो तथा साम्राज्ञी मिशिको
उषिक सिद्धान्त

उषिक सिद्धान्त (caloric theory) एक ऊष्मा से सम्बन्धित एक वैज्ञानिक सिद्धान्त था जो अब समयातीत (obsolete) और अमान्य हो गया है। इस सिद्धान्त के स्थान पर १९वीं शताब्दी के मध्य में 'ऊष्मा का यांत्रिक सिद्धान्त' प्रतिपादित किया गया।
उषिक सिद्धान्त के अनुसार उष्मा का कारण एक अति लचीले स्वप्रतिकर्षक तथा सर्वव्यापी द्रव की क्रिया था। इस द्रव के गुण ये माने गए। यह अति लचीला था तथा इसके कण परस्पर प्रतिकर्षण करते थे। इस द्रव को 'कैलरिक' (caloric) नाम दिया गया। प्रतिकर्षण गुण के कारण जलने पर यह द्रव उष्मा तथा प्रकाश उत्पन्न करता हुआ माना गया। 'कैलरिक' के कण परस्पर तो प्रतिकर्षक थे परन्तु साधारण पदार्थ के कणों से आकर्षित होते माने गए। विभिन्न पदार्थो के कण उसे विभिन्न बल से आकर्षित करते थे। यह द्रव अनाश्य तथाश् अजन्मा माना गया।
उषिक सिद्धांत के अनुसार पदार्थ 'कैलरिक' की वृद्धि से उष्ण होता था तथा उसके ह्रास से शीतल। पदार्थ पर उष्मा के भिन्न भिन्न प्रभावों को कैलरिक सिद्धांत के अनुसार स्पष्टीकरण के प्रयत्न होते रहे। कुछ का तो स्पष्टीकरण सरलता से हो गया परन्तु कुछ के लिए अन्य अनेक कल्पानएँ करनी पड़ीं।
घर्षण द्वारा उष्माजनन की घटना मानव को आदिकाल से ज्ञात है। कैलरिक सिद्धांत के अनुसार इसके स्पष्टीकरण के प्रयत्न किए गए, परन्तु वे संतोषप्रद न हो सके।
दाग (1999 फ़िल्म)

संक्षेप

एक पूर्व भारतीय सैनिक करण (संजय दत्त) अपने सच्चे पिता के लिए बदला लेना चाहते हैं, जिन्हें गलत तरीके से जेल में रखा गया था क्योंकि उन्हें वकील रवि वर्मा (चन्द्रचूढ़ सिंह) ने झूठा आरोप लगाया और मुकदमा चलाया था, जिसका समर्थन उसके ससुर सिंघल (राज बब्बर) ने किया।
सिंघल की बेटी काजल (महिमा चौधरी) भ्रष्ट वकील रवि की पत्नी है। अदालत के एक मामले में वह भ्रष्टाचार का झूठा आरोप उन पे लगाता है और दोषी ठहराता है और वह अपमान से आत्महत्या कर लेते हैं। उनके बेटे करण ने बदला लेने की ठानी है और एक दिन बाद एक पार्टी में से काजल और रवि के लौटते समय वो उस पर हमला करता है। लेकिन उनकी पत्नी काजल अपने पति को बचाने के लिये ढाल के रूप में अपने शरीर का उपयोग करने के लिए आती है। करण दूसरी बार गोली चलाता है और रवि को रीढ़ की हड्डी में गोली मार दी जाती है। इससे उसकी याददाश्त का हिस्सा खो जाता है और उसे पहियाकुर्सी पर कर दिया जाता है।
अस्पताल में, काजल उसके घाव के कारण मर जाती है। रवि की याददाश्त को बहाल करने के प्रयास के रूप में, सिंघल एक सड़क कलाकार कजरी से मदद का अनुरोध करता है, जो वास्तव में काजल (महिमा चौधरी, दोहरी भूमिका में) जैसी दिखती है ताकि वह रवि की पत्नी का अस्थायी रूप से नाटक कर सके। हालांकि, परेशान करण अभी भी अस्पताल में रवि को पकड़कर अपने बदला लेने चाह रहा है और रवि को मारने की योजना बनाता है।
संक्षिप्त रामायण

तुलसीदास जी द्वारा रचित श्री रामचरितमानस के उत्तर कांड में गरुड़ काक भुशुंडि संवाद है। इसमें श्री काक भुशुंडि जी सम्पूर्ण रामायण को अति संक्षिप्त में कहते हैं। वही अंश यहां प्रस्तुत है। इस अंश के बारे में कहा गया है, कि इसका पाठ, पूर्ण रामायण के पाठ का फल देता है।

संक्षिप्त रामायण

चित्र:Border.PNG
प्रथमहिं अति अनुराग भवानी। रामचरित सर कहेसि बखानी।।

पुनि नारद कर मोह अपारा। कहेसि बहुरि रावन अवतारा।।

प्रभु अवतार कथा पुनि गाई। तब सिसु चरित कहेसि मन लाई।।

दो0-बालचरित कहिं बिबिध बिधि मन महँ परम उछाह।

रिषि आगवन कहेसि पुनि श्री रघुबीर बिबाह।। 64।।
बहुरि राम अभिषेक प्रसंगा। पुनि नृप बचन राज रस भंगा।।

पुरबासिन्ह कर बिरह बिषादा। कहेसि राम लछिमन संबादा।।

बिपिन गवन केवट अनुरागा। सुरसरि उतरि निवास प्रयागा।।

बालमीक प्रभु मिलन बखाना। चित्रकूट जिमि बसे भगवाना।।

सचिवागवन नगर नृप मरना। भरतागवन प्रेम बहु बरना।।

करि नृप क्रिया संग पुरबासी। भरत गए जहँ प्रभु सुख रासी।।

पुनि रघुपति बहु बिधि समुझाए। लै पादुका अवधपुर आए।।

भरत रहनि सुरपति सुत करनी। प्रभु अरु अत्रि भेंट पुनि बरनी।।

दो0-कहि बिराध बध जेहि बिधि देह तजी सरभंग।।

बरनि सुतीछन प्रीति पुनि प्रभु अगस्ति सतसंग।। 65।।
कहि दंडक बन पावनताई। गीध मइत्री पुनि तेहिं गाई।।

पुनि प्रभु पंचवटीं कृत बासा। भंजी सकल मुनिन्ह की त्रासा।।

पुनि लछिमन उपदेस अनूपा। सूपनखा जिमि कीन्हि कुरूपा।।

खर दूषन बध बहुरि बखाना। जिमि सब मरमु दसानन जाना।।

दसकंधर मारीच बतकहीं। जेहि बिधि भई सो सब तेहिं कही।।

पुनि माया सीता कर हरना। श्रीरघुबीर बिरह कछु बरना।।

पुनि प्रभु गीध क्रिया जिमि कीन्ही। बधि कबंध सबरिहि गति दीन्ही।।

बहुरि बिरह बरनत रघुबीरा। जेहि बिधि गए सरोबर तीरा।।

दो0-प्रभु नारद संबाद कहि मारुति मिलन प्रसंग।

पुनि सुग्रीव मिताई बालि प्रान कर भंग।। 66((क)।।

कपिहि तिलक करि प्रभु कृत सैल प्रबरषन बास।

बरनन बर्षा सरद अरु राम रोष कपि त्रास।। 66(ख)।।
जेहि बिधि कपिपति कीस पठाए। सीता खोज सकल दिसि धाए।।

बिबर प्रबेस कीन्ह जेहि भाँती। कपिन्ह बहोरि मिला संपाती।।

सुनि सब कथा समीरकुमारा। नाघत भयउ पयोधि अपारा।।

लंकाँ कपि प्रबेस जिमि कीन्हा। पुनि सीतहि धीरजु जिमि दीन्हा।।

बन उजारि रावनहि प्रबोधी। पुर दहि नाघेउ बहुरि पयोधी।।

आए कपि सब जहँ रघुराई। बैदेही कि कुसल सुनाई।।

सेन समेति जथा रघुबीरा। उतरे जाइ बारिनिधि तीरा।।

मिला बिभीषन जेहि बिधि आई। सागर निग्रह कथा सुनाई।।

दो0-सेतु बाँधि कपि सेन जिमि उतरी सागर पार।

गयउ बसीठी बीरबर जेहि बिधि बालिकुमार।। 67(क)।।

निसिचर कीस लराई बरनिसि बिबिध प्रकार।

कुंभकरन घननाद कर बल पौरुष संघार।। 67(ख)।।
निसिचर निकर मरन बिधि नाना। रघुपति रावन समर बखाना।।

रावन बध मंदोदरि सोका। राज बिभीषण देव असोका।।

सीता रघुपति मिलन बहोरी। सुरन्ह कीन्ह अस्तुति कर जोरी।।

पुनि पुष्पक चढ़ि कपिन्ह समेता। अवध चले प्रभु कृपा निकेता।।

जेहि बिधि राम नगर निज आए। बायस बिसद चरित सब गाए।।

कहेसि बहोरि राम अभिषैका। पुर बरनत नृपनीति अनेका।।

कथा समस्त भुसुंड बखानी। जो मैं तुम्ह सन कही भवानी।।
चित्र:Border.PNG
लंगुरिया

लंगुरिया बुंदेलखंड क्षेत्र का एक लोक नृत्य और लोक गीत है। इसे हनुमान के साथ भी जोड़ा जाता है।
तात्याना कुज़नेत्सोवा

तात्याना कुज़नेत्सोवा एक पूर्व सोवियत अंतरिक्ष यात्री है जिनका जन्म १४ जुलाई १९४१ को हुआ था। वह सरकारी मानव अंतरिक्षोत्सव कार्यक्रम द्वारा चुनी गई सबसे कम उम्र की महिला हैं। १९६१ में सोवियत सरकार द्वारा महिला कॉस्मोनाट प्रशिक्षुओं का चयन अधिकृत किया गया था, जिसमे तात्याना कुज़नेत्सोवा को पांच महिला कोस्मोनौट्स के एक समूह के सदस्य के रूप में चुनी गई थी। उसके बाद वह वोस्तोक अंतरिक्ष यान में एक एकल अंतरिक्ष यान के लिए प्रशिक्षित की गई। हालांकि उन्होंने एक सचिव के रूप में काम किया था। उन्हें पैराशूट का शौक था, जिसे उन्होंने १९५८-१९६१ तक एक क्षेत्रीय और राष्ट्रीय चैंपियन भी बनी थी। अपने प्रशिक्षण के शुरुआती दिनों में, कुज़नेत्सोवा अंतरिक्ष में पहली महिला बनने के लिए पसंदीदा थी, लेकिन प्रशिक्षण के कुछ समय बाद शारीरिक और भावनात्मक रूप से कठिन व्यवस्था के कारण उन्हें प्रशिक्षण से हटा दिया गया। और अंतरिक्ष में पहली महिला होने का सम्मान अंततः वेलनटीना तेरेश्कोवा को दिया गया था जो कि पृथ्वी की ऑर्बिट में जून १९६३ में वोस्तोक-6 पर सवार हुई थी। उनकी पिछली कठिनाइयों के बावजूद, कुज़नेत्सोवा को जनवरी १९६५ में दो महिला वास्कोद 5 मिशन पर अंतरिक्ष यात्री के प्रशिक्षण के लिए बुलाया गया था, लेकिन उस परियोजना को भी उड़ान भरने का मौका देने से पहले ही रद्द कर दिया गया था। उन्हें १९६९ में अंतरिक्ष यात्री कार्यक्रम से रिटायर किया गया।
गौरव चौधरी

जन्म एवं आरम्भिक जीवन

गौरव चौधरी का जन्म 7 मई 1991 को राजस्थान के अजमेर नगर में हुआ था। बचपन से ही वे काफी बहिर्मुखी व्यक्ति थे। लोगों से बात करना, उनको अपने मन की बातें बताना उन्हें बहुत पसन्द था। बचपन से ही गौरव को टेक्नोलॉजी से बहुत लगाव था। वह अपना ज्यादातर वक्त मोबाइल, टीवी, कंप्यूटर, केलकुलेटर जैसी इलेक्ट्रिक गैजेट्स के साथ बिताते थे।
उनके परिवार में मम्मी पापा बड़े भैया और दो बहने हैं। गौरव ने अपनी 10 वीं की पढ़ाई केंद्रीय विद्यालय से की है। उन्होने बिट्स पिलानी से कम्प्यूतर विज्ञान में बी टेक किया है। बचपन से ही उनको कंप्यूटर से बहुत प्यार था।
यहीं से उन्होने एम टेक भी किया है। 
इंजीनियरिंग की पढ़ाई के बाद गौरव 2012 में दुबई चले गए। वहां पर उन्होंने ME माइक्रो इलेक्ट्रॉनिक में किया। वहां पर गौरव को बहुत कुछ नया सीखने को मिला। खुद से चिप को डिजाइन करना, खुद से फैब्रिकेशन करना, कोर इलेक्ट्रॉनिक्स बनाना बहुत सारी नई चीजें गौरव ने वहां पर सीखी। उनके कई अच्छे दोस्त बने और अच्छे टीचर भी उनको मिले।

टेक्निकल गुरुजी चैनल

गौरव चौधरी ने अपना चैनल “टेक्निकल गुरुजी” अक्टूबर 2015 में शुरू किया था। उनका चैनल बहुत तेजी से आगे बढ़ा। अपने यूट्यूब चैनल से हर महीना वे 10 लाख (अनुमानित) कमा लेते हैं। इसके अलावा नई कंपनियां उनको ढेर सारे नये गैजेट्स मुफ्त में प्रचार करने के लिए देती हैं।
यूट्यूब की तरफ से गौरव चौधरी को सिलवर क्रिएटर अवॉर्ड और गोल्डन गेट अवार्ड  और अब तो एक करोड़ सब्सक्राइबर होने पर डायमंड क्रिएटर अवार्ड दिया गया है।
आश्विन कृष्ण तृतीया

आश्विन कृष्ण तृतीया भारतीय पंचांग  के अनुसार सातवें माह की अट्ठारहवी तिथि है, वर्षान्त में अभी १६२ तिथियाँ अवशिष्ट हैं।
समाधी एच

हड़प्पा ,पाकिस्तान के पंजाब प्रांत में स्थित मोंटेगो मरी जिले में स्थित है , रावी नदी के बाएं तट पर यह स्थान है। 1826 में चार्ल्स मैसेन ने इसकी जानकारी दी। यहां एक अन्नागार के अवशेष मिले हैं, एक बर्तन पर बना मछुआरे का चित्र ,शंख का बैल ,ईंटों के वृत्ताकार चबूतरे ,इसके दक्षिण में कब्रिस्तान मिला है जिसे समाधि R-37 नाम दिया गया है।
2017 गुजरात बाढ़

जुलाई 2017 में भारी वर्षा के कारण भारत के राज्य गुजरात में बाढ़ जैसे हालात हो गए। इसमें 70 से ज्यादा लोग मारे गए। 25,000 लोगों को भारतीय वायुसेना और एनडीआरएफ ने सुरक्षित जगह पहुँचाया। मुख्य रूप से बनासकांठा जिला और पाटण जिला इस बाढ़ से प्रभावित रहा। गुजरात से सटे राज्य राजस्थान में भी बाढ़ जैसे हालात पैदा हो गए: जहां 11 से ज्यादा लोगों की मौत हो गई।
अमोद गुप्‍ता

अमोद गुप्‍ता को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे हरि‍याणा राज्य से हैं। संप्रति वे पीजीआई चंडीगढ़ में कार्यरत हैं।
१४१५ ईसा पूर्व

१४१५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४१५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चम्पत राय जैन

जीवन

चम्पत राय जैन का जन्म ६ अगस्त १८६७ को दिल्ली में हुआ था।  १३ वर्ष की आयु में उनका विवाह तय कर दिया गया था। १९८२ में वह बैरिस्टर की पढ़ाई करने इंग्लैंड चले गए। २ जून, १९४२ को इनका निधन हो गया था। वह एक सक्षम बैरिस्टर-एट-लॉ, प्रभावी वक्ता, प्रभावशाली लेखक और महान सुधारवादी और दार्शनिक थे। 

पुस्तकें

चम्पत राय जैन ने अपने समय की तीन मुख्य भाषाओं में पुस्तकें लिखी: अंग्रेजी, हिंदी, उर्दू.

कुंजी ज्ञान की

चम्पत राय जैन द्वारा लिखी एक पुस्तक "द की आउफ़ नॉलेज" (कुंजी ज्ञान की) प्रथम बार १९१५ में प्रकाशित हुई थी। यह विद्वानों के बीच व्यापक रूप से प्रशंसित हुई थी।
पर्सा (गाँव)

पर्सा दक्षिण-पूर्वी नेपाल के जनकपुर अंचल के सर्लाही जिले की ग्राम विकास समिति है। १९९१ की नेपाल की जनगणना के अनुसार यहाँ ६६६ घरों में ३९४३ लोग निवास करते हैं।
दोमेनिको घिर्लांदाइयो

दोमेनिको घिर्लांदाइयो (Domenico Ghirlandaio ; १४४९-९४) १५वीं शती के फ्लोरेंस का प्रख्यात भित्तिचित्रकार, आकृतियों, वातावरण, भूदृश्यादि के यथार्थ अंकन में प्रवीण। उसका मूल नाम 'दोमोनिको दि तोमासो बिगोर्दी' थी। उसकी प्रारंभिक भित्तिकृत्तियों पर उसके गुरुओं बाल्दोविनती और वेरोचो का प्रभाव स्पष्ट लक्षित है। उसके प्रधान भित्तिचित्र ब्रोत्सी के संत आंद्रिया के गिरजे, फ्लोरेंस तथा उसके आसपास के नगरों में लिखे गए। माईकेलैंजेलो उसका प्रमुख शिष्य था।

परिचय

पुनर्जागरण काल में विश्वविश्रुत चित्रकारों मेंदोमेनिको शैली की दृष्टि से पूर्वगामी था। उसकी शिल्पशाला शिल्पियों से भरी रहती थी जिनमें कुछ उसके शिष्य थे, कुछ भाई, कुछ सहयोगी। उन सबकी सहकारिता से उसने इतनी बड़ी संख्या में इटली के भित्तिचित्र प्रस्तुत किए। इन्हीं शिष्यों में पुनर्जागरणकाल का यशस्वी कलावंत माईकेलैंजेलो भी था। घिर्लांदाइयो अपने काल के फ्लोरेंस के परम लोकप्रिय कलाकारों में से था और उसके ग्राहकों में संभ्रांत तथा धनाढ्य वणिकों की संख्या बड़ी थी, जिनकी इस कलाकार, द्वारा बनाई अनेक प्रतिकृतियाँ आज भी उपलब्ध हैं। रेखाचित्रों और खाकों की भी एक राशि संरक्षित है।
घिर्लांदाइयो के चित्रकार्य की परंपरा इस प्रकार है- फ्लोरेंस के वेस्पुच्ची गिरजे में लिखित कृपालु मदोना, तथा दु:खप्रकाश (१४७२-७३), फ़िना, कोलेगियाता तथा गिमिन्यानो के जीवन के घटनाचित्र (१४७५) सत्तीमो में बादिया के भित्तिचित्र (१४७९), पोत्वेरोजा में सान दोनातो के भित्तिचित्र, फ्लोरेंस में ओन्यीसांती में अंतिम भोज के तीन तीन तथा संत जेरोम के प्रसिद्ध भित्तिचित्र (१४८०), सांता मारिया नोवेला के संत जान बप्तिस्त तथा कुमारी मरियम के जीवन की घटनाओं से संबंधित असाधारण सुंदर भित्तिचित्र।
विनोद नदी

विनोद नदी रामगंगा नदी की एक सहायक नदी है, जिसे कुमांऊँनी बोली में विनौ भी कहा जाता है। यह उत्तराखण्ड राज्य के हिमालय पर्वत के कुमांऊँ और गढ़वाल क्षेत्र की पर्वत श्रंखलाओं से निकलकर पौराणिक बृद्धकेदार के निकट रामगंगा नदी में मिलती हैै।
सीरियाई गृहयुद्ध में तुर्की की भागीदारी

सीरिया के गृह युद्ध में तुर्की को भागीदारी के कारण कई वर्षो से अफरा तफरी का माहौल है तथा सीरिया जाने वाले विदेशी लड़ाकों के लिए अपनी सीमाएँ खोलने का कारण इस्लामिक स्टेट को वढ़ावा दिया है जो कि लगातार तुर्की पर हमले कर रहा है यही कारण है कि वर्ष 2015 में कुर्द चरमपंथियो के साथ लड़ाई दोबार भड़क उठी थी और इस गमी में तुर्की को तख्तापलट की नाकाम कोशिश का सामना करना पड़ था तुर्की के राष्ट्रपति तेएप एर्दोगन के खिलाफ नाकाम तख्तापलट करने वाला मुस्लिम प्रचारक फतेउल्ला गुलेन जो की पेनसिल्वेनिया में निर्वासन है लेकिन तख्तापलट के इस प्रयास के बाद गुलेन के हजारो समर्थको जिनमे पुलिस अधिकारी, सैनिक, शिक्षक और नौकरशाह भी सामिल थे।

तुर्की और रुस में करीबी

जब तुर्की तथा रुस में करीबी बढ़ रही थी अन्यथा इससे पहले एर्दोगन सीरिया के राष्ट्रपति बशर अल असद को सीरिया की सत्ता से बेदखल किये जाने का समर्थक कर रहे थे इसी के साथ रुस असद का सबसे विश्वसनीय सहयोगी तथा समर्थक है।.

रुसी राजदूत की हत्या

अंकरा की आर्ट गैलरी में रुस के राजदूत की यह कहते हुए हत्य करदी गयी की वह सीरिया के शहर अलेप्पो में सीरियाई मुस्लिम नागरीको की हत्या की जा रही और रुस सीरिया पर बमवारी का बदला ले रहा है।

तुर्की का पर्यटन

तुर्की में आंतकवाद के बढ़ते खतरे के कारण पश्चिमी देशों से आने वाले पर्यटको की संख्या निरन्तर कम होती जा रही है लेकिन पश्चिम एशिया से वर्तमान समय भी पर्यटन आ रहे हैं शायद इसी कारण हमलो में मारे गये और पीड़ीत लोगो में इजराइल, जार्डन, लेबनान, सऊदी अरब, ट्यूनिशिया, के साथ ही बेल्जियम, फ्रांस और भारत के पर्यटक भी शामिल है।

अफ्रिन सैन्य कार्रवाई 2018

9 जनवरी 2018 को, अपने सत्तारूढ़ एके पार्टी को संसदीय पता देते हुए राष्ट्रपति रसेप तय्यिप एर्दोगान ने कहा कि तुर्की सीरिया के अफ्रिन और मानबीज क्षेत्रों में अपना सैन्य अभियान जारी रखेगा।.
20 जनवरी 2018 को, तुर्की सेना ने सीरिया के अफ्रिन क्षेत्र में एक हस्तक्षेप शुरू किया, तुर्की द्वारा कोड-नामित ऑपरेशन ऑलिव शाखा (तुर्की: ज़ैतिन दल्ली हरेकति)।
भाषा तकनीकी

भाषा तकनीकें (Language technologies) ऐसी सूचना तकनीक हैं जो मानव भाषा के प्रसंस्करण में प्रयुक्त होतीं हैं। मानव भाषा विश्व में सबसे जटिल व सबसे पुराना सूचना का माध्यम है।
मानव भाषा का अस्तित्व दो रूपों में है - भाषिक (बोली गयी) एवं लिखित। यद्यपि बोली, भाषा का सबसे पुरानी एवं सबसे सहज रूप है किन्तु जटिल सूचनायें एवं मानव ज्ञान का अधिकांश भाग लिखित भाषा के रूप में ही विद्यमान है तथा इसका संचार भी लिखित रूप में ही अधिक होता है। स्पीच तकनीक एवं टेक्स्ट तकनीकें भाषा को इन दो रूपों में प्रकलन (प्रोसेसिंग) करती है। किन्तु स्पीच एवं टेक्ट तकनीकें ही पर्याप्त नहीं हैं। इसलिये बहुत सी भाषा तकनीकें ऐसी भी हैं जो स्पीच या टेक्स्ट की प्रोसेसिंग करने के बजाय भाषा को ज्ञान से जोडने में सहायक होतीं हैं।
भाषा तकनीकें भविष्य में बहुत महत्वपूर्ण होगीं। इनके विकसित होने के बाद अनेक कार्यों के करने के तरीके में विस्मयकारी परिवर्तन आने वाला है।

भाषा तकनीकियाँ

भाषण को समझना / भाषण से टेक्स्ट में परिवर्तन (Speech recognition)
भाषण की रचना (Speech synthesis)
टेक्स्ट का वर्गीकरण (Text categorization)
टेक्स्ट सारांशक (Text Summarization)
Text Indexing
Text Retrieval
सूचना निकालना (Information Extraction)
Data Fusion and Text Data Mining
जिज्ञासा समाधान (Question Answering)
रिपोर्ट सृजन (Report Generation)
Spoken Dialogue Systems

अनुवाद की तकनीकें

Nondiscrete Mathematical Methods
Statistical techniques
Logical and Linguistic Formalisms

भाषायी ज्ञान

शब्दकोश
morphological syntactic grammars
rules for semantic interpretation
उच्चारण एवं इन्टोनेशन (intonation.)
Corpora and Corpus Tools

विविध

Voice Control Systems
Dictation Systems
Text-to-Speech Systems
Machine Initiative Spoken Dialogue Systems
Identification and Verification Systems
Spoken Information Access
Mixed Initiative Spoken Dialogue Systems
Speech Translation Systems
Spell Checkers
Machine-Assisted Human Translation
Translation Memories
Indicative Machine Translation
Grammar Checkers
Information Extraction
Human Assisted Machine Translation
Report Generation
High Quality Text Translation
Text Generation Systems
Word-Based Information Retrieval
Summarization by Simple Condensation
Simple Statistical Categorization
Simple Automatic Hyperlinking
Cross-Lingual Information Retrieval
Automatic Hyperlinking With Disambiguation
Simple Information Extraction (Unary, Binary Relations)
Complex Information Extraction (Ternary+ Relations)
Dense Associative Hyperlinking
Concept-Based Information Retrieval
Text Understanding
भिक्षु (जैन धर्म)

जिंदगी

आचार्य Bhiksu (उर्फ Bhikhanji) 1726 में राजस्थान में मारवाड़ में पैदा हुआ था वह Bisa ओसवाल नाम के एक व्यापारी वर्ग के थे। उन्होंने कहा कि एक Sthanakvasi आचार्य Ragunathji 1751 में वह शास्त्रों को पढ़ने के बाद 1759 में कई जब्री अनुयायियों से शिकायतें प्राप्त करने के बाद Sthanakvasi संप्रदाय से नाता तोड़ लिया द्वारा एक साधु के रूप में शुरू किया गया था, उन्होंने पाया कि भिक्षुओं के क्रम में जैन धर्म के सच्चे शिक्षाओं से दूर फिरते हैं ; Ragunathji ही दूसरे लेकिन जैसा कि वे अन्य भिक्षुओं द्वारा पालन करने के लिए मेहनत कर रहे थे संप्रदाय में ही लाने के लिए तैयार नहीं था।
योगदान
18 वीं सदी के मध्य में, आचार्य भिक्षु एक सुधारवादी आंदोलन का नेतृत्व किया। एक दार्शनिक, लेखक, कवि और समाज सुधारक, उन्होंने लिखा 38,000 "श्लोकों", अब के रूप में "भिक्षु ग्रन्थ रत्नाकर" दो खंडों में संकलित। उसका "नव Padarth सद्भाव", जो शोषण से मुक्त समाज की वकालत की है, और एक महत्वपूर्ण दार्शनिक संरचना है कि जैन दर्शन के नौ रत्नों में से विस्तृत रूप से सौदे के रूप में माना जाता है
डाक का टिकट
जून, 2004 को 30, उपाध्यक्ष, भैरों सिंह शेखावत "निर्वाण" दो सौ साल के अवसर पर जैन संत आचार्य श्री भिक्षु की स्मृति में एक विशेष स्मारक डाक टिकट जारी किया था। स्टाम्प डाक विभाग द्वारा जारी किए गए रुपये में है। 5 मज़हब। दो विशेष कार्य इस रुपये जारी करने के लिए आयोजित किए गए। 5 / - डाक टिकट। पहले समारोह में भारत के उप-राष्ट्रपति, नई दिल्ली में श्री भैरों सिंह Shekhavat के निवास पर आयोजित किया गया था। दूसरी रिलीज समारोह Siriyari (जिला। पाली, राजस्थान) जहां आचार्य भिक्षु निर्वाण प्राप्त किया था पर आयोजित किया गया था
Terapanth आचार्यों के कालानुक्रमिक सूची
 1. आचार्य भिक्षु
 2. आचार्य भारिमल
 3. आचार्य रायचंद
 4. आचार्य जितगणि
 5. आचार्य मघराज
 6. आचार्य माणकलाल
 7. आचार्य डालचंद
 8. आचार्य कालूराम
 9. आचार्य तुलसी
 10. आचार्य महाप्रज्ञ
 11. आचार्य महाश्रमण (वर्तमान मुखिया)
आचार्य महाप्रज्ञ हमेशा ध्यान, व्याख्यान के माध्यम से मानवता की एक नई दृष्टि, अहिंसा यात्रा देने के लिए आचार्य भिक्षु और आचार्य तुलसी के कदम का पालन किया। वह एक प्रसिद्ध विद्वान, दार्शनिक, लेखक, अपने युग के विचारक था
महेश जेठमलानी

महेश जेठमलानी एक वरिष्ठ वकील तथा राजनीतिज्ञ हैं। वे भारतीय जनता पार्टी के राजनेता हैं।